Document ID: 32004R1779

KOMISIJAS REGULA (EK) Nr. 1779/2004
(2004. gada 13. oktobris),
ar kuru kuģiem, kas peld ar Dānijas karogu, aizliedz zvejot jūras līdakas
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 12. oktobra Regulu (EEK) Nr. 2847/93, ar kuru izveido kontroles sistēmu, kas piemērojama kopējai zivsaimniecības politikai (1), un jo īpaši tās 21. panta 3. punktu,
tā kā:
(1)
Padomes 2002. gada 16. decembra Regula (EK) Nr. 2340/2002, ar ko 2003. un 2004. gadam nosaka dziļjūras zivju krājumu zvejas iespējas (2), paredz zilo jūras līdaku kvotas 2004. gadam.
(2)
Lai nodrošinātu to attiecīgo noteikumu ievērošanu, kas saistīti ar kvantitatīvajiem ierobežojumiem nozvejā no krājumiem, uz ko attiecas kvotas, Komisijai ir jānosaka datums, no kura uzskata, ka zvejas kuģi, kas peld ar kādas dalībvalsts karogu, ir izsmēluši piešķirtās nozvejas kvotas.
(3)
Saskaņā ar Komisijai paziņoto informāciju ICES III zonas ūdeņos (Kopienas ūdeņi vai ūdeņi, kas neattiecas uz trešu valstu suverenitāti vai jurisdikciju) jūras līdaku nozveja, ko veic kuģi, kas peld ar Dānijas karogu vai ir reģistrēti Dānijā, ir sasniegusi 2004. gadam piešķirto kvotu apjomu. Dānija ir aizliegusi zvejot šos krājumus no 2004. gada 1. augusta. Minētais datums jānosaka arī ar šo regulu,
IR PIEŅĒMUSI ŠO REGULU.
1. pants
Uzskata, ka ICES III zonas ūdeņos (Kopienas ūdeņi vai ūdeņi, kas neattiecas uz trešu valstu suverenitāti vai jurisdikciju) jūras līdaku nozveja, ko veic kuģi, kas peld ar Dānijas karogu vai ir reģistrēti Dānijā, ir izsmēlusi 2004. gadā Dānijai piešķirto kvotu apjomu.
Kuģiem, kas peld ar Dānijas karogu vai ir reģistrēti Dānijā, ir aizliegts zvejot jūras līdakas ICES III zonas ūdeņos (Kopienas ūdeņi vai ūdeņi, kas neattiecas uz trešu valstu suverenitāti vai jurisdikciju), tāpat šos krājumus, ko minētie kuģi ir nozvejojuši pēc šīs regulas piemērošanas datuma, ir aizliegts turēt uz kuģa klāja, pārkraut un izkraut krastā.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2004. gada 1. augusta.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 13. oktobrī

Labels: 8
18
6